L'Ajuntament de Sagunt homenatja els seus treballadors jubilats d'enguany
20 de desembre 2019

![](/media/rtglmlyc/46cuerpo_homenaje-jubilados-33.jpg)  
  

L'Ajuntament de Sagunt ha homenatjat este matí els 12 treballadors jubilats d'enguany. Com és tradició, l'Ajuntament ha celebrat un acte en el Saló de Plens dedicat a aquelles persones que han emprat part de la seua vida laboral a prestar servici a la ciutadania.

  

L'alcalde de Sagunt, Darío Moreno, ha entregat una placa commemorativa a les persones que s'han jubilat en 2019, que són Macrina Beltrán, del departament de Servicis Generals; José Miguel Conejos, de Cultura; Antonio León, operari; Francisco Torrijos, del departament de Turisme; i Juan de Dios Bueno, Francisco Javier Fernández, José Gómez, Salvador Mora, Francisco Vicente López, José Pérez, Miguel Puga i Vicente Fernando Verdú, tots ells policies locals.

  

Darío Moreno ha reconegut la labor dels funcionaris jubilats per haver estat tota una vida al servici públic i ha agraït el seu compromís. Així mateix, ha declarat que «**a l’Ajuntament realment es fan moltíssimes coses positives, tenim molts servicis i per a arribar a fer tota eixa labor és fonamental tindre una maquinària molt ben engreixada, que sou vosaltres, el personal**».

  

Així mateix, l'alcalde ha destacat que, per a tirar avant les funcions que cada persona i departament té, és fonamental que existisca un compromís per part de les persones, ja que «**tots aportem el granet d'arena necessari per a continuar generant un canvi en la societat, millorant la vida de la ciutadania en la mesura que siga possible. Durant molts anys vosaltres heu sigut una part essencial d'eixa maquinària necessària i només podem donar-vos les gràcies per haver participat a prestar els servicis necessaris per a afavorir a l'estat de benestar i haver-lo fet amb tanta implicació**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-homenatja-els-seus-treballadors-jubilats-d-enguany/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-homenatja-els-seus-treballadors-jubilats-d-enguany/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-homenatja-els-seus-treballadors-jubilats-d-enguany/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-homenatja-els-seus-treballadors-jubilats-d-enguany/)